**OPĆINA TUČEPI**

**Javni natječaj za financiranje projekata/programa udruga na području Općine Tučepi u 2022. godini**

**U P U T E Z A P R I J A V I T E L J E**

datum objave Natječaja

**17. siječnja 2022.**

Rok za dostavu prijava

 **16. veljače 2022. godine**

1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM**

Sustav i uvjeti poslovanja i financiranja udruga doživljavaju stalne i postupne promjene, kako na razini Republike Hrvatske, tako i na razini Splitsko-dalmatinske županije i Općine Tučepi. Vlada Republike Hrvatske je, ispunjavajući obveze koje proizlaze iz Zakona o udrugama donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21) imajući u vidu visoka izdvajanja te sve naglašenije zahtjeve transparentnosti i odgovornosti trošenja sredstava poreznih obveznika.

Stoga više ne postoji modalitet dodjeljivanja sredstava iz Proračuna Općine Tučepi izravno, osim za izvanredne situacije koje Uredba predviđa. Sa željom da sustav funkcionira što transparentnije te da se zahtjevi udruga razmotre i vrednuju prema adekvatnim kriterijima, Jedinstveni upravni odjel Općine Tučepi raspisao je Javni natječaj za financiranje projekata /programa udruga na području Općine Tučepi u 2022. godini.

Suradnja s udrugama najčešće se očituje kroz različite oblike financijske i nefinancijske podrške koje Općina Tučepi pruža programima i projektima od interesa za opće dobro.

 Općina Tučepi javne potrebe svog stanovništva rješava većinom vlastitim resursima, međutim dio potreba lokalnog stanovništva nastoji zadovoljiti upravo u suradnji s mještanima Općine organiziranim u udruge i druge oblike organiziranja, dajući im na raspolaganje dio javnih prihoda Općine Tučepi za provođenje aktivnosti koje će pomoći razvoju Općine i povećanju kvalitete življenja svih mještana.

 Natječajni postupak provodi se u skladu sa Zakonom o udrugama („Narodne novine“, broj 74/14), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21, dalje u tekstu: Uredba) i Pravilnikom o financiranju programa i projekata od interesa za opće dobro koje provode udruge na području Općine Tučepi iz proračuna Općine Tučepi („Glasnik“ Općine Tučepi broj 7/20, dalje u tekstu: Pravilnik).

 Za sufinanciranje projekata/programa u okviru ovog Javnog natječaja u proračunu Općine Tučepi planirana su financijska sredstva na temelju Programa javnih potreba u sportu na području Općine Tučepi u 2022. godini u ukupnom iznosu od **608.000,00 kuna,** Programa javnih potreba u kulturi na području Općine Tučepi u 2022. godini u ukupnom iznosu od **71.000,00 kuna** i Programa socijalne skrbi u na području Općine Tučepi u 2022. godini u ukupnom iznosu od **48.000,00 kuna.**

 Sredstva za (su)financiranje provedbe programa osiguravaju se u općinskom proračunu iz općih poreznih prihoda.

1. **CILJEVI NATJEČAJA I PRIORITETI ZA DODJELU SREDSTAVA**
2. **NATJEČAJ ZA FINANCIRANJE PROVEDBE PROGRAMA/PROJEKATA JAVNIH POTREBA U SPORTU NA PODRUČJU OPĆINE TUČEPI**

 **Opći cilj** ovog javnog natječaja je razvoj sporta u Općini Tučepi i povećanje kvalitete života djece, mladeži te svih građana kroz provođenje sportskih programa treninga i natjecanja u sportskim klubovima Općine.

 **Specifični cilj** ovog javnog natječaja je razviti i provesti učinkovite i održive aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine, kao i uključivanje u sportske aktivnosti osobe s teškoćama u razvoju i osoba s posebnim potrebama.

 **Prioriteti za dodjelu sredstava** su razne projektne aktivnosti kojima se unaprjeđuje kvaliteta života djece, mladeži i svih stanovnika Općine kroz provođenje sportskih i rekreacijskih aktivnosti, a koje su usmjerene na sljedeća prioritetna područja:

* poticanje i promicanje sporta,
* djelovanje sportskih udruga,
* trening, organiziranje i provođenje natjecanja,
* osiguravanje rada osoba za obavljanje stručnih poslova u sportu,
* sportsko-rekreacijskim aktivnostima građana,
* planiranje, izgradnja, održavanje i korištenje sportskih objekata.

**B) NATJEČAJ ZA FINANCIRANJE PROVEDBE PROGRAMA/PROJEKATA JAVNIH POTREBA U KULTURI NA PODRUČJU OPĆINE**

**Opći cilj** ovog Natječaja je povećanje učinkovitosti i sposobnosti udruga za preuzimanje veće uloge i odgovornosti u programima i projektima u području kulture.

**Specifični cilj** ovog Natječaja je unapređenje sposobnosti udruga iz stavka 1. ove točke za pružanje društvenih usluga korisnicima te njihovo poticanje na podizanje kvalitete života građana i promicanje položaja i ugleda Općine Tučepi.

**Prioriteti za dodjelu sredstava** su projektne aktivnosti kojima se pospješuje realizacija općeg i specifičnog cilja ovog Natječaja, a koje su usmjerene na sljedeća prioritetna područja:

- djelovanjem udruga u kulturi, pomaganjem i poticanjem umjetničkog i kulturnog

 stvaranja,

* financiranjem kulturnih manifestacija udruga s područja Općine,
* financiranjem adaptacije i prijeko potrebnih zahvata na spomenicima kulture,
* poticanjem kulturnog stvaralaštva koje će pridonijeti razvitku i promicanju kulturnog života na području Općine,
* stručnim radom u području kulture.
1. **NATJEČAJ ZA FINANCIRANJE PROVEDBE PROGRAMA/ PROJEKATA UDRUGA SOCIJALNOG KARAKTERA NA PODRUČJU OPĆINE**

**Opći cilj** ovog Natječaja je povećanje učinkovitosti i sposobnosti udruga za preuzimanje veće uloge u programima i projektima socijalne skrbi, odnosno zaštite socijalno osjetljivih kategorija društva.

**Specifični cilj** ovog Natječaja je unaprjeđenje sposobnosti udruga iz stavka 1. ove točke za pružanje društvenih usluga korisnicima te njihovo poticanje na podizanje kvalitete života građana.

**Prioriteti za dodjelu sredstava** su projektne aktivnosti kojima se pospješuje realizacija općeg i specifičnog cilja ovog Natječaja, a koje su usmjerene na zaštitu socijalno osjetljivih kategorija društva:

* ulaganje u razvoj novih i poboljšanje kvalitete postojećih socijalnih usluga (usluge usmjerene na podizanje kvalitete i kulture življenja socijalno osjetljivih skupina društva (umirovljenici, invalidi, korisnici socijalnih davanja i dr.)
1. **PLANIRANI IZNOSI I UKUPNA VRIJEDNOST NATJEČAJA**

Za sufinanciranje programa i projekata udruga od interesa za opće dobro u okviru ovog Javnog natječaja, u Proračunu Općine Tučepi za 2022. godinu planirana su financijska sredstva u ukupnom iznosu od **727.000,00 kuna**, koja su raspodijeljena prema sljedećoj tablici:

|  |  |  |  |
| --- | --- | --- | --- |
| **Naziv područja** | **Iznos financijskih sredstava****(kn)** | **Okvirni broj planiranih ugovora** | **Raspon sredstava namijenjenih financiranju pojedinog programa/ projekta (kn)** |
| Sport | 608.000,00 | 2 - 5 | Od 2.000,00 do 450.000,00 |
| Kultura |  71.000,00 | 2- 4 | Od 8.000,00 do 30.000,00 |
| Socijalna skrb- zaštita socijalno osjetljivih kategorija društva |  48.000,00  | 2-3 | Od 1.000,00 do 30.000,00  |

**Najmanji i najveći iznos** financijskih sredstava koji se može ugovoriti po projektu/programu naveden je u tablici.

U slučaju da se predmetni projekt/program ne financira u 100% iznosu iz proračuna Općine Tučepi, udruga je dužna osigurati preostali iznos do punog iznosa projekta/programa.

Svaka udruga može prijaviti i ugovoriti jedan ili više programa ili projekata u okviru ovog Javnog natječaja, na razdoblje provedbe do 31. prosinca 2022. godine.

U sklopu planirane vrijednosti ovog javnog natječaja Općina Tučepi namjerava sklopiti ugovore s najmanje 2 a najviše 5 udruga po svakom području.

**FORMALNI UVJETI NATJEČAJA**

1. **PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Pravo podnošenja prijave projekta/programa imaju sportske udruge, udruge u području kulture te udruge u području socijalne srbi, odnosno zaštite socijalno osjetljivih kategorija društva čiji su ciljevi i djelatnosti usmjereni prema zadovoljenju javnih potreba stanovnika Općine Tučepi, koje imaju sjedište na području Općine Tučepi, a kojima temeljna svrha nije stjecanje dobiti i čije aktivnosti nisu ocijenjene kao gospodarska djelatnost u sportu/ kulturi / socijalnoj skrbi.

Prijavitelji moraju zadovoljiti sljedeće uvjete:

Općina će dodjeljivati sredstva za financiranje programa i projekata udrugama, potencijalnim korisnicima uz uvjet da:

- su upisane u Registar udruga, odnosno drugi odgovarajući registar,

- su upisane u Registar neprofitnih organizacija,

- su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,

- su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora,

- uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine,

- se protiv korisnika, odnosno osobe ovlaštene za zastupanje i voditelja programa ili projekta ne vodi kazneni postupak,

-sredstva se prvenstveno dodjeljuju korisnicima financiranja kojima je sjedište na području Općine Tučepi ili im je sjedište izvan Općine Tučepi, a djeluju na području Općine Tučepi.

***Neprihvatljivi prijavitelji***

Pravo prijave na natječaj nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu kao pravne osobe;
* udruge koje nisu upisane u Registar neprofitnih organizacija;
* strukovne udruge čiji rad/djelatnost nije direktno ili indirektno vezana za sport/kulturu/socijalnu skrb;
* udruge koje su nenamjenski trošile prethodno dodijeljena sredstva iz Programa javnih potreba Općine Tučepi,
* udruge koje su u stečaju;
* udruge koje imaju dugovanja prema državnom proračunu/ proračunu Općine Tučepi
* udruge čiji je jedan od osnivača politička stranka.

**2.2. TROŠKOVI KOJI ĆE SE FINANCIRATI**

***Prihvatljivi izravni troškovi***

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog programa.

Sredstvima natječaja smiju se financirati samo stvarni i prihvatljivi troškovi nastali provođenjem projekta/programa. Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi zaposlenika angažiranih na programu ili projektu (plaće, naknade, honorari i drugo) sukladno odredbama Pravilnika i propisa kojima se utvrđuju kriteriji, mjerila i postupci financiranja i ugovaranja programa i projekata od interesa za opće dobro koje provode udruge;
* troškovi honorara vanjskih suradnika angažiranih na programu ili projektu;
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.);
* administrativni troškovi.

***Prihvatljivi neizravni troškovi***

Osim izravnih, udruzi koja je korisnik financijskih sredstava, može se odobriti i pokrivanje dijela neizravnih troškova kao što su: energija, voda, troškovi korištenja prostora (najam, zakup), uredski materijal, sitni inventar, telefon, pošta i drugi indirektni troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva, u maksimalnom iznosu do 30% ukupnog odobrenog iznosa financiranja iz proračuna Općine.

***Neprihvatljivi troškovi***

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,
* gubici na tečajnim razlikama,
* zajmovi trećim stranama.

**3. NAČIN PRIJAVE**

Prijavitelj mora podnijeti prijavu na posebnim obrascima koji su sastavni dio natječajne dokumentacije i to:

1. obrazac opisa programa ili projekta,
2. obrazac proračuna programa ili projekta,
3. popis priloga koji se prilažu prijavi,
4. obrazac izjave o nepostojanju dvostrukog financiranja,
5. obrazac izjave o partnerstvu (ako je primjenjivo).

Svi navedeni propisani obrasci trebaju biti **potpisani i ovjereni pečatom od strane ovlaštene osobe podnositelja zahtjeva i voditelja programa ili projekta, te na zahtjev davatelja financijskih sredstava, dostavljaju se u izvorniku**.

Ako se natječajna dokumentaciju dostavlja u pdf digitalnom formatu na e-mail adresu, podnositelji prijave dužni su na zahtjev davatelja financijskih sredstava istome na uvid dostaviti svu potrebnu izvornu dokumentaciju i obvezne priloge u izvorniku.

**Obrasci se mogu preuzeti na mrežnim stranicama Općine Tučepi ( www.tucepi.hr).**

**Uz gore navedene obrasce, prijavitelji su obvezni dostaviti i sljedeću dokumentaciju:**

1. Izvadak iz Registra udruga Republike Hrvatske (ne stariji od tri mjeseca od objave javnog natječaja) ili Rješenje iz Registra udruga Republike Hrvatske (preslika),
2. Izvadak iz registra neprofitnih organizacija (otisnuta stranica iz Registra neprofitnih organizacija s podatcima o upisu),
3. Uvjerenje nadležnog suda, ne starije od šest (6) mjeseci od dana objave javnog natječaja, da se protiv: **a) osobe ovlaštene za zastupanje udruge** (koja je potpisala obrasce za prijavu programa i koja je ovlaštena potpisati ugovor o financiranju) i **b) voditelja programa** (koji je supotpisnik obrazaca za prijavu programa) ne vodi kazneni postupak u skladu s odredbama Uredbe,
4. Preslika Statuta udruge na kojem se vidi ovjera od nadležnog tijela,
5. Izjavu osobe ovlaštene za zastupanje udruge, potpisanu i ovjerenu pečatom, da su ispunjene sve obveze prema davateljima potpore u ranije provođenim programima / projektima ( ako je primjenjivo),
6. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana od objave natječaja,

1. Financijski izvještaj i to:

– za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu;

– za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu.

 8. Dokaz o sufinanciranju programa ili projekta od jedinica lokalne ili područne (regionalne)

samouprave ili nekih drugih izvora sufinanciranja, ako je sufinanciranje iskazano u obrascu proračuna programa ili projekta( preslika odluke i /ili udruga o sufinanciranju).

**Napomene:**

*1. Potvrdu o nepostojanju duga prema Općini Tučepi nije nužno dostavljati jer će stanje duga po službenoj dužnosti utvrditi Jedinstveni upravni odjel Općine Tučepi.*

*2. Obrazac financijskog izvještaja provedbe programa ili projekta PROR-POT i*

*obrazac opisno izvješće realiziranog programa/projekta su obrasci za izvještavanje, a objavljuju se kako bi prijavitelj mogao pravovremeno planirati kasnije obveze vezane za izvještavanje.*

*3.Obrazac za ocjenu kvalitete prijava opisuje koliko se bodova dodjeljuje po kojem kriteriju koji će se vrednovati kako bi se omogućio transparentan i objektivan sustav ocjenjivanja.*

Za prijavu na Natječaj prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama.

**U slučaju da se određene stavke, odnosno aktivnost ne planira provoditi** (kao npr. uključivanje volontera i sl.) **uz istu je potrebno upisati N/P (nije primjenjivo).**

Prostor za odgovore nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu. Rukom ispisani obrasci bit će uzeti u razmatranje iznimno ako udruga nema mogućnosti iste ispisati računalom.

**3.7. GDJE POSLATI PRIJAVU**

Obvezne obrasce i propisanu dokumentaciju potrebno je dostaviti u 1 (jednom) primjerku.

Navedenu natječajnu dokumentaciju potrebno je dostaviti u zatvorenoj omotnici, preporučeno poštom na adresu ili osobno u pisarnicu Općine Tučepi:

**OPĆINA TUČEPI**

**Kraj 39a**

**21325 Tučepi**

Na vanjskome dijelu omotnice, odnosno u nazivu predmeta slanja ukoliko se dostavlja e-mailom, potrebno je istaknuti puni naziv i adresu prijavitelja, područje natječaja, s naznakom:

**„Javni natječaj za financiranje programa/projekata udruga na području Općine Tučepi u 2022. – NE OTVARAJ“**

Natječajna dokumentaciju može se, umjesto preporučeno ili osobnom dostavom, dostaviti u pdf digitalnom formatu na e-mail adresu: frane.simic@tucepi.hr

**3.8. DATUM OBJAVE POZIVA I ROK ZA PODNOŠENJE PRIJAVE**

Natječaj je otvoren danom objave na internetskoj stranici Općine Tučepi ([www.tucepi.hr](http://www.tucepi.hr)) dana 17. siječnja 2022. godine.

Krajnji rok za prijavu na javni natječaj je **16. veljače 2022. godine**.

Sve prijave poslane nakon navedenog roka neće biti uzete u razmatranje.

Prijava je dostavljena u roku ako je na prijamnom pečatu vidljivo da je do toga dana (uključujući i **16. veljače 2022.**g.) zaprimljena u pisarnici Općine Tučepi ili poslana preporučenom pošiljkom (pečat poštanskog ureda), odnosno u slučaju dostave na e-mail adresu, zabilježena na poslužitelju za primanje takvih poruka.

U slučaju da je prijava dostavljena osobno u pisarnicu, na istu će se naznačiti datum i vrijeme prijave. Ako je prijava dostavljena preporučeno poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Općine Tučepi.

**3.9. KOME SE OBRATITI UKOLIKO IMATE PITANJA**

Sva pitanja vezana uz Natječaj mogu se postaviti elektroničkim putem, slanjem upita na sljedeću adresu elektroničke pošte: frane.simic@tucepi.hr

Odgovori na pojedine upite u najkraćem mogućem roku poslat će se izravno na e-adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi Povjerenstvo.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo).

Povjerenstvo utvrđuje:

- je li prijava dostavljena na pravi natječaj i u zadanome roku

 - je li zatraženi iznos sredstava unutar financijskih pragova postavljenih u natječaju,

 - ako je primjenjivo, je li lokacija provedbe projekta prihvatljiva,

- ako je primjenjivo, jesu li prijavitelj i partner prihvatljivi sukladno uputama za

prijavitelje natječaja,

- jesu li predložene aktivnosti prihvatljive (ako je primjenjivo na uvjete natječaja)

 - jesu li dostavljeni, potpisani i ovjereni svi obvezni obrasci

- je li dostavljena sva obvezna popratna dokumentacija i

 - jesu li ispunjeni drugi formalni uvjeti natječaja.

Sve se prijave urudžbiraju po redu zaprimanja, a osoba zadužena za praćenje prijava na Natječaj vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju.

Prijave projekata/programa koje ne udovoljavaju uvjetima Natječaja (zakašnjele prijave, prijave koje ne sadrže svu Natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Natječaja), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Natječaja.

Nakon provjere svih pristiglih i zaprimljenih prijava u odnosu na formalne uvjete Natječaja, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Natječaja.

Prijavitelji koji nisu zadovoljili propisane uvjete Natječaja mogu uložiti prigovor u roku od osam (8) dana od primitka obavijesti. O prigovoru odlučuje Općinski načelnik u roku od osam (8) dana od dana zaprimanja prigovora.

**4.2. POSTUPAK OCJENE KVALITETE PROGRAMA**

Povjerenstvo daje ocjenu kvalitete programa i prijedlog za financijsku potporu.

Razmatraju se samo oni projekti koji su udovoljili propisanim uvjetima Natječaja.

Svaka prijava ocjenjuje se temeljem kriterija za vrednovanje projekta.

**Kriteriji za procjenjivanje programa ili projekata i bodovi koji će se dodjeljivati**

**su navedeni u OBRASCU za ocjenu kvalitete/vrijednosti programa ili projekta.**

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, bit će obaviješteni o donesenoj odluci o dodjeli financijskih sredstava projekta u sklopu Natječaja.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Općina Tučepi će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti **uvid u zbirnu ocjenu** njihovog programa te ujedno imaju pravo na **prigovor** na natječajni postupak te eventualno bodovanje nekog kriterija sa 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Natječaja.

Odluku po prigovoru donosi Općinski načelnik Općine Tučepi.

Prigovor se ne može podnijeti na odluku o neodobravanju sredstava ili visini dodijeljenih sredstava.

Općina Tučepi će ukupna sredstva za financiranje programa udruga dodijeljenih po ovom Javnom natječaju, doznačiti udrugama prema dogovorenoj dinamici, a Općina Tučepi će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika.

1. **POPIS NATJEČAJNE DOKUMENTACIJE**

- TEKST NATJEČAJA,

 - UPUTE ZA PRIJAVITELJE,

 Obrasci za prijavu programa ili projekta:

* 1. obrazac opisa programa ili projekta,
	2. obrazac proračuna programa ili projekta,

 3.popis priloga koji se prilažu prijavi,

 4.obrazac za ocjenu kvalitete/vrijednosti programa ili projekta,

 5.obrazac izjave o nepostojanju dvostrukog financiranja,

 6.obrazac izjave o partnerstvu (ako je primjenjivo)

 7.obrasci za izvještavanje:

 - obrazac opisnog izvještaja provedbe programa ili projekta,

 - obrazac financijskog izvještaja provedbe programa ili projekta